Точно преди век пускат милионния „Форд” | На този ден | Новини от България и Света | OFFNews.bg
Точно преди век пускат милионния „Форд”
OFFNews Последна промяна на 10 декември 2015 в 05:07 1268 0
„Форд Т” се смята за първата в света „народна кола”. Произвеждана е почти 20 години.
Събития и случки на 10 декември
Преподаватели на нобелови лауреати и президенти идват у нас
Получаваме над 5,8 млн. евро за борба срещу СПИН и туберкулоза
Русия оплю Нобеловите награди
1876 Завършва Цариградската посланическа конференция, започнала на 30 ноември с. г. Макар и косвено нейният частичен неуспех отваря „зелена улица” за Руско-турската освободителна война. По-важното е, че конференцията дава първо международно признание за българската народност, както и за териториите, населени предимно от българи.
1877 След тримесечна обсада руските войски, подпомогнати от румънски части, превземат Плевен (на 28 ноември стар стил). Победата е решаваща в освободителната война. Капитулацията на Осман паша – може би най-силният турски военачалник на времето - нанася жесток удар по духа в Османската империя. Същевременно от напрегнатото равновесие на силите са извадени над 40 000 турски войници и офицери. Днес 10 декември е официален празник на Плевен.
1878 Основана e (на 28 ноември стар стил) Народната библиотека в София, сега Национална библиотека "Св. св. Кирил и Методий".
1880 Обнародван е първият Закон за съдене на министрите, според който се създава и специален Държавен съд.
1924 В София започва да излиза в. „Свобода или смърт” – нелегално издание на ВМРО.
1989 Митинг на СДС (над 50 000 души). Д-р Желю Желев призовава за „Кръгла маса“ - преговори между БКП и опозицията. Митингът аплодира резолюция за премахване на ръководната роля на БКП и закриване на партийните организации по месторабота. Пет дни по-късно същите искания са повторени на бурен митинг пред парламента.
1994 В Пловдив е открит първият ресторант „Макдоналдс“ в България.
1996 Учредена е партия Движение „Гергьовден“.
1999 В Хелзинки на среща на Европейския съвет България получава покана за преговори за присъединяване към ЕС.
1901 В Стокхолм са обявени първите Нобелови награди – точно пет години след смъртта на шведския химик и бизнесмен Алфред Нобел, завещал богатството си за тях. Награда за физика взема Вилхелм Рьонгген - за Х-лъчите, които отдавна вече носят неговото име. За безспорни постижения в химията е отличен холандецът Якобус ван’т Хоф, а за медицина - германският лекар и учен Емил фон Беринг, разработил лекарство против фаталната до края на XIX век болест дифтерит. Наградата за литература предизвиква скандал, тя отива при забравения днес френски поет Сюли Прюдом, докато мнозина са били убедени, че се полага на Лев Толстой.
1915 От конвейера в завод в Детройт слиза милионният автомобил "Форд". Той е от историческия «модел Т» - първата в света «народна кола», по-точно такава, която е достъпна за средната класа. От 1908 година, когато започва производството на «Форд Т", до 1927-а, са продадени 15 милиона такива коли. В началото цената не е била народна, за една нова кола са плащали равностойността на 20 000 долара с днешната покупателна способност, но с времето Хенри Форд (1863 – 1947) е съумял да я поевтини до 3700 съвременни щатски долара.
1948 Общото събрание на ООН приема Всеобща декларация за правата на човека.
1953 В САЩ излиза първият брой на списание „Плейбой“.
1981 В САЩ е съобщено за случаи на мистериозна и смъртоносна болест, застрашаваща най-вече хомосексуалистите. Наричат я синдром на придобитата имунна недостатъчност (СПИН).
Желю Желев Народната библиотека Нобелови награди Осман паша Плевен правата на човека СПИН Цариградската посланическа конференция „Форд Т”